“หุ้นเอเชีย” ผันผวน! หลังแบงก์ชาติเกาหลีใต้แจ้งขึ้นดบ. 0.75% วันนี้
“หุ้นเอเชีย” ผันผวน! หลังแบงก์ชาติเกาหลีใต้ประกาศขึ้นดอกเบี้ยในการประชุมวันนี้ จาก 0.25% สู่ระดับ 0.75%
26 ส.ค. 2564

ผู้สื่อข่าวรายงานว่า ตลาดหุ้นเอเชียเปิดผันผวนในเช้าวันนี้ หลังจากธนาคารกลางเกาหลีใต้ (BOK) ประกาศขึ้นอัตราดอกเบี้ยในการประชุมวันนี้ ขณะที่ตลาดหุ้นบางส่วนในเอเชียยังคงได้แรงหนุนจากดัชนีดาวโจนส์ตลาดหุ้นนิวยอร์กที่ปิดบวกติดต่อกันเป็นวันที่ 4 เมื่อคืนนี้ (25 ส.ค.)
โดยดัชนี SSE Composite ตลาดหุ้นจีนเปิดวันนี้ที่ 3,537.31 จุด ลดลง 3.07 จุด หรือ -0.09%, ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,793.63 จุด เพิ่มขึ้น 68.83 จุด หรือ +0.25% และดัชนี HSI ตลาดหุ้นฮ่องกงเปิดวันนี้ที่ 25,673.78 จุด ลดลง 20.17 จุด หรือ -0.08%
ด้านธนาคารกลางเกาหลีใต้ (BOK) ประกาศปรับขึ้นอัตราดอกเบี้ยนโยบาย 0.25% สู่ระดับ 0.75% ในวันนี้ ซึ่งนับเป็นประเทศแรกในเอเชียที่ปรับขึ้นอัตราดอกเบี้ยท่ามกลางการแพร่ระบาดของโรคโควิด-19 เนื่องจาก BOK วิตกว่าอัตราดอกเบี้ยที่ระดับต่ำสุดเป็นประวัติการณ์นั้นกระตุ้นให้อุปสงค์พุ่งขึ้นร้อนแรงเกินไป
ทั้งนี้การปรับขึ้นอัตราดอกเบี้ยของ BOK ในวันนี้เป็นไปตามที่นักวิเคราะห์ส่วนใหญ่ 16 จาก 30 รายที่ได้รับการสำรวจโดยสำนักข่าวรอยเตอร์คาดการณ์ไว้
ส่วนนักลงทุนจับตานายลี จู-ยอล ผู้ว่าการ BOK ซึ่งจะจัดการแถลงข่าวในเวลา 09.20 น.ในวันนี้ตามเวลาประเทศไทย
 